Diari Oficial de la Generalitat Valenciana


Sumari del DOGV 3661, del 07-01-2000 (1999/10517)

Informació pública de la proposta de programa d'actuació integrada per al desenvolupament de la unitat d'execució del carrer Xest, unitat d'execució 1 sòl urbà de les Normes Subsidiàries de Vilamarxant.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3661

Data del DOGV
:   07-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10424


Organisme emissor
:   Ajuntament de Vilamarxant

Tipus de document
:   Anunci

Informació pública de la proposta de programa d'actuació integrada per al desenvolupament de la unitat d'execució del carrer Xest, unitat d'execució 1 sòl urbà de les Normes Subsidiàries de Vilamarxant. [1999/A10941]
  
De conformitat amb l'Acord del Ple adoptat en la sessió de data 30 de setembre de 1999, l'Alcaldia Presidència, amb data 27 d'octubre de 1999, ha dictat el decret mitjançant el qual resol:
  
Sotmetre a informació pública per un termini de 20 dies, comptadors des de la publicació d'aquest edicte en el Diari Oficial de la Generalitat Valenciana, la proposta de programa presentada per Flabelo, SL, per al desenvolupament de la unitat d'execució del carrer Xest, unitat d'execució 1 sòl urbà.
  
L'expedient podrà ser examinat a la Secretaria de l'ajuntament i durant l'esmentat termini es podran presentar al·legacions i alternatives tècniques.
  
Durant els cinc dies següents al venciment del termini anterior, les persones interessades podran presentar les proposicions juridicoeconòmiques que consideren convenient al Registre General d'aquest ajuntament, en plica tancada i amb la documentació que assenyalen els apartats C) i D) de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques s'efectuarà al saló d'actes de la casa consistorial el dia següent hàbil a la conclusió del termini per a presentar-les. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Aquests terminis quedaran prorrogats per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i en presenta caució en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà a les persones que, per desconéixer-la, presenten pliques prematurament.
  
L'aprovació del programa pel Ple de l'Ajuntament i l'inici, si pertoca, de l'execució d'aquest, quedarà condicionada a l'aprovació automàtica de la modificació puntual de les Normes Subsidiàries de Vilamarxant, tot això en els termes indicats en l'Acord del Ple 82/1999, de 30 de juliol.
  
Cosa que es fa pública perquè se'n prenga coneixement, de conformitat amb el que disposa l'article 46 de la Llei Reguladora de l'Activitat Urbanística.